Αν θέλεις να διατηρείς το δοχείο του ηλιακού σου θερμοσίφωνα υγιές, πρέπει να μην ξεχνάς την απαραίτητη συντήρησή του. Το μπόιλερ χρειάζεται καθαρισμό, τουλάχιστον κάθε δύο χρόνια. Αυτό σημαίνει, πως κάθε φορά που κάνεις γενική συντήρηση του ηλιακού θερμοσίφωνα, πρέπει να φροντίζεις και για το μπόιλερ.
Επίσης, είναι καλό να ελέγχεται η πίεση του νερού που καταλήγει στη δεξαμενή του ηλιακού, γιατί αν ξεφεύγει από τα λογικά επίπεδα, μπορεί να φθείρει το μπόιλερ πιο γρήγορα. Ένας τρόπος που επιτυγχάνεται αυτό, είναι μέσω της χρήσης δοχείου διαστολής. Ένας έμπειρος και εξειδικευμένος τεχνικός θα γνωρίζει πώς να σε βοηθήσει στο θέμα της μακροζωίας του μπόιλερ σου.